Cei opt inculpaţi în acest dosar sunt Gheorghe Copos, Jean Pădureanu, Mihai Stoica, Cristian Borcea, Ioan Becali, Victor Becali, Gheorghe Popescu şi Gheorghe Neţoiu.

George Copos a fost condamnat la 3 ani şi opt luni de închisoare cu executare.

Mihai Stoica a primit 3 ani şi şase luni de închisoare cu executare.

Cristian Borcea a fost condamnat la 6 ani şi patru luni de închisoare cu executare.

Ioan Becali, condamnat la 6 ani și 4 luni de închisoare cu executare.

Victor Becali - 4 ani şi 8 luni de închisoare cu executare.

Jean Pădureanu - 3 ani şi 4 luni de închisoare cu executare.

Gică Popescu - 3 ani şi o lună de închisoare cu executare.

Gheorghe Nețoiu, condamnat la 3 ani și 4 luni de închisoare cu executare.

Ioan Becali, George Copos şi Jean Pădureanu vor beneficia de o reducere a pedepsei, deoarece au depăşit vârstă de 60 de ani.

Gheorghe Popescu nu va mai putea candida la șefia Federației Române de Fotbal.

Procesul a început la finalul lui 2008.

La trei ani de la startul procesului, Tribunalul Bucureşti i-a achitat pe cei opt inculpaţi, procurorii au făcut recurs, iar Curtea de Apel i-a condamnat la pedepse cu închisoarea între trei şi opt ani.

Atât avocaţii celor opt incriminaţi, cât şi procurorii au atacat hotărârea, iar dosarul a ajuns la Înalta Curte de Casaţie şi Justiţie. Magistraţii au anulat condamnările şi au decis că judecătorii de la Curtea de Apel sunt obligaţi să reia judecarea procesului.